cyanic-selkie/wikianc huggingface dataset:
Manualiter
Tradisjonelt vil en organist som spiller en firstemmig sats manualiter spille sopran- og altstemmen med høyre hånd, og tenor og bass med venstre. I praksis kan alt- og tenorstemmene utføres med «feil» hånd når det er nødvendig slik at alle tonene skal klinge uten å måtte ty til oktavering.
Motsatsen til manualiter-spill er pedaliter (av «pedal»): en organist som spiller pedaliter benytter føttene til å spille på orgelpedalene. Ved firstemmig sats spilles vanligvis bass-stemmen på pedalene mens de øvrige tre stemmene fordeles på hendene.
Seiling under Sommer-OL 2016 – 470 menn
Herrenes 470 i seiling under Sommer-OL 2016 i Rio de Janeiro fant sted mellom 10. og 17. august på Marina da Glória. Alle elleve planlagte seilaser, inkludert en medaljeseilas, ble gjennomført. Det var planlagt to seilaser hver dag, unntatt 13. og 16. august som var reservedager, og medaljeseilasen 17. august. Det deltok 26 båter med to seilere i hver båt.
Šime Fantela og Igor Marenić fra Kroatia vant med 43 poeng.
Resultater
Endelige resultater. Første båt i mål får ett poeng, andre to og så videre. Båten med færrest poeng vinner. Det dårligste resultatet strykes.
Beleiringene av Kolberg
Beleiringene av Kolberg var tre beleiringer som Russland la mot Kolberg i provinsen Pommern i Preussen (nå Kołobrzeg) i 1759 til 1761 under sjuårskrigen. De to første beleiringene var begge mislykkede. De ble satt opp sent i 1769 og fra august til september 1760. Den siste beleiringen fra august til desember 1761 endte imidlertid med at de russiske styrkene klarte å ta byen. Under de to siste beleiringene fikk russerne støtte fra Sverige.
Preussen mistet da den siste store havnebyen ved Østersjøen, mens russerne klarte å opprette vinterkvarter i Pommern. Samtidig døde tsarina Elisabeth av Russland og etterkommeren, hennes nevø Peter III av Russland, var vennligere innstilt mot Preussen og sluttet fred og returnerte Kolberg og andre russiske okkupasjoner til Preussen.
Den første beleiringen ble avsluttet på grunn av dårlig vær, mens den andre beleiringen ble avsluttet da prøysserne klarte å lure russerne til å tro at den prøyssiske styrken var på 20 000 mann mens den i virkeligheten var på under 4000.
Gottlieb Heinrich Totleben, som hadde kommandert de russiske styrkene i Pommeren, gjorde høgforræderi og fortalte Fredrik II av Preussen at russerne hadde planer om å beleire Kolberg på ny i 1761. Fredrik sendte derfor prins Friedrich Eugen av Württemberg fra den svenske fronten i Mecklenburg for å støtte byen.
Russerne startet beleiringen den 22. august under Pjotr Aleksandrovitsj Rumjantsev-Zadunaiskij. Han hadde i tillegg 23 russiske krigsskip og senere også seks svenske krigsskip til å bombardere byen fra sjøen. Da Rumjantsev gikk på store tap under et forsøk på å storme styrkene til Württemberg, valgte han isteden å kutte forsyningslinjene til byen.
Den 30. september fikk Kolberg forsterking fra flere tusen prøysserer kommandert av Dubislav Friedrich von Platen. Festningen hadde da nesten 20 000 prøysserer til å forsvare seg. Rumjantsev mistet marinestøtten den 9. oktober på grunn av dårlig vær, men flere soldater hadde ankommet samme måned. Da prøysserne var i ferd med å gå tom for forsyninger fikk Platen ordre om å dra til Berlin sent i oktober. I november brøt Württemberg gjennom de russiske linjene for å slå seg sammen med Platen og prøve å falle Rumjantsev i ryggen. Det klarte de ikke, og Platen marsjerte deretter mot Berlin som han fikk ordre om. Württemberg gjorde flere forsøk på å komme seg tilbake til festningen, men da han mislyktes i det siste forsøket den 12. desember, klarte russerne å erobre Kolberg.
Den 16. desember kapitulerte Kolberg og Rumjantsev kunne sette opp vinterkvarter i Pommern. Ved å dra ut beleiringen av Kolberg klarte Rumjantsev å holde styrken til Platen slik at han ikke kunne dra til Schlesien og støtte Fredrik, som var hardt presset. Da Platen omsider kunne dra var det for sent for Fredrik og han måtte trekke seg ut av Schleisen.
Ettervirkning
Like etter den siste beleiringen var over døde tsarina Elizabeth av Russland den 5. januar 1762. Elisabeth ble etterfulgt av sin nevø Peter III av Russland, som var en beundrer av Fredrik og delvis oppvokst i Berlin. Peter endte krigen med Preussen så snart han kom til makten med St. Petersburg-traktaten, og gav alle de russiske okkuperte områdene tilbake til Preussen, inkludert Kolberg. Uten russiske allierte ville ikke Østerrike fortsette krigen på egen hånd og signerte Hubertusburg-traktaten med Preussen.
Enrico Rossi
Enrico Rossi (født 27. juni 1993) er en italiensk sandvolleyballspiller.
Han representerte Italia under Sommer-OL 2020 i Tokyo, hvor han ble utslått i gruppespillet.
Josué Gaxiola
Josué Gaxiola (født 2. september 1997) er en meksikansk sandvolleyballspiller.
Kathrine Pernille Olsen
Kathrine Pernille Olsen (født 25. mai 1981 i Gravdal i Lofoten) er en norsk politiker fra Høyre. Hun har utdannelse fra Høgskolen i Bodø (2000–2002), BI i Trondhjem (2003–2004) og Handelshøgskolen i Bodø (siviløkonom, 2004–2006).
Fra 2008 til 2009 var hun politisk rådgiver i Høyres stortingsgruppe, og fra 2010 til 2014 var hun kommunikasjonsrådgiver for stortingsgruppen. Den 18. august 2014 overtok hun etter Victoria Braathen som statssekretær for fiskeriminister Elisabeth Aspaker.
Olsen var formann i Lofoten Unge Høyre 1998–1999 og Nordland Unge Høyre 2000–2002.
Estland i Eurovision Song Contest 2018
Estland deltok i Eurovision Song Contest 2018 med sangen «La Forza» («kraften»), som var skrevet av Mihkel Mattisen, Timo Vendt, Ksenia Kuchukova og Elina Netšajeva, og fremført av Elina Netšajeva. Det estiske kringkastingsselskapet Eesti Rahvusringhääling (ERR) arrangerte den nasjonale finalen Eesti Laul 2018 for å velge det estiske bidraget for 2018-konkurransen i Lisboa.
23. serierunde i Tippeligaen 2016
23. serierunde i Tippeligaen 2016 starter søndag 11. september klokken 18:00
Estland i Eurovision Song Contest 2018
Eesti Laul 2018
Eesti Laul 2018 var den tiende utgaven av Eesti Laul, som valgte Estlands bidrag til Eurovision Song Contest 2018. Konkurransen besto av 20 bidrag som konkurrerer i to semifinaler, henholdsvis 10. og 17. februar 2018. Fra disse to semifinalene gikk ti bidrag videre til finalen som fant sted 3. mars 2018. Alle tre programmene ble sendt på Eesti Televisioon (ETV) og på kringkasterens offisielle nettside «err.ee».
23. serierunde i Tippeligaen 2016
Kampfakta
'''Søndag 11. september 2016''' <div id="Sarpsborg 08 v Bodø/Glimt">
<div id="Lillestrøm v Odd">
<div id="Vålerenga v Strømsgodset">
<div id="Stabæk v Rosenborg">
<div id="Tromsø v Sogndal">
Jidou El Moctar
Jidou El Moctar (født 8. juli 1985) er en mauritansk friidrettsutøver, som konkurrerer i sprintløp. Han representerte Mauritania under Sommer-OL 2012, der han ble utslått i de innledende rundene på 200 meter. Han representerte igjen landet sitt under VM i friidrett 2015 i Beijing, der han ble slått ut i de innledende rundene på 100 meter.
Soga om Torstein Vikingsson
Sagaen om Torstein er sannsynligvis yngre enn sagaen om Fridtjof og overfylt av alle mulige motiver. Litteraturforskeren Finnur Jónsson hevder at sagaen ut fra språklige kriterier likevel ikke er særlig yngre enn fra tidlig på 1300-tallet.
Sagaen omhandler Viking og hans sønn Torstein på forskjellige eventyr i Norge, Sverige og helt til India. Hovedpersonen antas av Jónsson å kunne være en historisk person, men historiene er opplagt fri diktning. I motsetning til sagaen om Fridtjof som regnes som et av høydepunktene i sagalitteraturen, er sagaen om Torstein av mindre litterær verdi.
Copa América 1979
Copa América 1979 var den 31. utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Venezuela, Brasil, Argentina, Chile, Bolivia, Peru, Colombia, Paraguay, Uruguay og Ecuador fra 18. juli til 12. desember 1979.
Al-Faw-halvøya
Al-Faw-halvøya (arabisk: شبه جزيرة الفاو;, også transkribert som al-Fao og al-Fawr) er en halvøy ved Den persiske golf i den sørøstligste del av Irak. En del av haløya er sumpområde.
Copa América 1979
Arenaer
Kampene blei spilt på elleve arenaer i elleve forskjellige byer i Sør-Amerika. Åpningskampen blei spilt på Estadio Hernando Siles i La Paz, Bolivia, mens finalen blei spilt på Estadio José Amalfitani i Buenos Aires, Argentina.
Gruppespill
I den innledende runda var laga fordelt på tre grupper à tre lag.
Al-Faw-halvøya
Halvøya har flere viktige oljieinstallasjoner, deriblant Iraks to primære terminaler til oljetankere: Khor Al-Amaya og Mina Al-Bakr. Halvøya er også viktig fordi den ligger ut mot Shatt al-Arab og dermed Basras havn.
Cylindera
Cylindera er en slekt av billene i delgruppen (underfamilien) sandjegere i familiegruppen løpebiller.
Utbredelse
Slekten er utbredt i Palearktis, særlig i Midtøsten og Nord-Afrika.
Systematisk inndeling
Artene ble tidligere (noen ganger fortsatt) plassert i den store slekten Cicindela.
Urvaste kommune
Urvaste kommune er en tidligere landkommune i Võru fylke i Estland. Kommunen lå nordvest i fylket og administrasjonssenteret var Urvaste. Kommunen hadde cirka 1 400 innbyggere og et areal på om lag 140 km². Folketallet var fallende.
Det største tettstedet var Urvaste med ca 150 innbyggere.
Ragnvald Sæther
Ragnvald Daniel Sæther (1885–1976) var en norsk friidrettsutøver som representerte Trondhjems IF.
Han vant to NM-gull, fem NM-sølv og ett NM-bronse i spyd, kule og diskos i perioden 1902–1904.
Sæther ble rangert som nummer 779 på listen over de 1000 beste idrettsutøverne i Trøndelag på avisa Nidaros sin kåring i 2020.
Michał Bryl
Michał Bryl (født 9. oktober 1994) er en polsk sandvolleyballspiller.
Han representerte Polen under Sommer-OL 2020 i Tokyo, hvor han ble utslått i åttendedelsfinalen.
Jaguar Land Rover
Jaguar Land Rover Automotive PLC er en britisk bilfabrikant med hovedkontor i Coventry i England. Selskapet produserer biler av merkene Jaguar og Land Rover.
Jaguar Land Rover ble stiftet i 2008 da Tata Motors kjøpte produksjonen fra Ford Motor Company.
Football League 3. divisjon sør 1935–1936
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Emily Perl Kingsley
Emily Perl Kingsley (født 28. februar 1940 i New York) er en amerikansk forfatter og tekstforfatter som sluttet seg til Sesame Street teamet i 1970, og som har skrevet for showet siden den gang.
Hennes sønn, Jason Kingsley, ble født med Downs syndrom i 1974. Hennes erfaringer med Jason inspirerte henne til å inkludere personer med nedsatt funksjonsevne i Sesame Street, inkludert en skuespiller som bruker rullestol, Tarah Schaeffer, og Jason selv. Jasons historie var tema for en times lang NBC TV-spesial i 1977, med tittelen "This Is My Son», og sammen med medforfatter Mitchell Levitz, skrev Jason boken «Tell us in:. Growing Up With Downs syndrom" I 1987 skrev Kingsley «Velkommen til Nederland», et bredt publisert og oversatt stykke som sammenligner opplevelsen av å oppdra et barn med spesielle behov, med reiser til Holland. Samme år skrev hun TV-filmen "Kids Like These" for CBS-TV. Filmen, som handler om et middelaldrende par som har en sønn med Downs syndrom, har vunnet en rekke priser. Kingsley har skrevet over 20 barnebøker og to Sesame Street home video utgivelser (Elmo lærer å dele og Elmo Says BOO!). Hun skriver for andre selskaper også, og har nylig bidratt til to Disney Interactive CD-ROM. Hun har vunnet 12 Daytime Emmy-priser og ni nominasjoner gjennom sitt arbeid med Sesame Street, tre Edis og en Grand EDI fra Easter Seals, og en pris fra National Theatre of the Deaf.
Se også
- Sesame Street: Forfatter (1970-nåtid)
- Elmo Learns to Del: Forfatter
- Elmo Says Boo: Forfatter Emily har vunnet 17 Emmy Awards og 14 Emmy-nominasjoner for sitt arbeid som forfatter av Sesame Street. I oktober 2008 mottok Emily en spesiell pris fra US Government Department of Health and Human Services, som en anerkjennelse av hennes banebrytende arbeid med å inkludere personer med nedsatt funksjonsevne i Sesame Street i 38 år.
Flowers Band
Flowers Band (tidl. Hawthorne Brewery Band (Gloucester), Polysteel Band) er et brassband med base i Gloucester, England.
Korpset, ble stiftet i 1968 - mer eller mindre som restene av Royal Gloucester Hussars (Territorial Army) Brass Band. Korpset har deltatt i en rekke prestisjetunge brassbandkonkurranser; deriblant det British Open.
Alistair Powell
Alistair Powell (født 1937, død 1997) var en britisk-norsk scenograf og regissør.
Powell var født i Scotland og studerte teater og scenografi i Storbritannia, Tyskland og Polen. Han begynte sine studier i Edinburgh og mottok et stipend som førte ham til München, hvor han studerte regi og scenografi. Han videreutdannet seg i Warszawa med spesialområde elisabethansk teater. Senere underviste han ved University of Hawaii i scenedesign med opera som spesialemne.
I 1967 kom han til Norge og var i tiden fram til 1973 knyttet til Den Norske Opera hvor han hadde ansvar for scenografi og kostymer ved flere opera- og ballettproduksjoner, blant annet den første produksjonen av balletten Askepott som ble fremført ved Den norske Opera (1970) med koreografi ved Rostislav Zakharof.
I 1973 ble han ansatt som scenograf ved Trøndelag Teater, en stilling han hadde fram til 1984. I denne perioden hadde han ansvar for scenografi og kostymer for over femti produksjoner. I årene etter hadde han flere engasjementer ved samme teater. Han gjestet også Islands nasjonalteater i Reykjavik ved flere anledninger. Alistair Powell virket samtidig som operaregissør og hadde ansvar for en rekke oppsetninger med Trondheim Opera (Trondheim Operaselskap), Operaen i Kristiansund, Opera Bergen og flere andre operaforetak og operaprosjekter i Norge. Han var knyttet til Operaen i Kristiansund fra 1977, og hadde i en årrekke ansvar for både regi, kostymer og scenografi for den årlige Operafestuken.
Trondhjems Bryggeri
Trondhjems Bryggeri var et bryggeri i Trondhjem fra 1839 til 1918.
Christian Ludvig Schreiner kom til Trondhjem fra Flensburg som ung, og fikk ansettelse i et stort handelshus gjennom morbroren Johan Christian Wildhagen. Wildhagen overtok senere forretningen fra Meincke-familien, og Schreiner videreførte det senere under navnet C.L. Schreiner & Co. Han videreførte den tradisjonelle handelsvirksomheten ved siden av bryggeriet, som ble opprettet høsten 1839. Våren 1840 solgte han det første ølet, brygget etter bayersk metode. Bryggeriet ble således det første i Norge som produserte undergjæret øl. Kontakten med Tyskland viste seg også gjennom at de første bryggerimesterne hos Schreiner var tyskere.
Etter bybrannen i 1841 bygde Schreiner nye lokaler i én etasje i krysset mellom Dronningens gate og Krambugata. Sin første konkurrent innen bayerøl fikk man i E.C. Dahls bryggeri i 1856. I 1897 ble bygningsmassen fornyet med en murbygning i 3 ½ etasje, som også rommet en ølhall. På et tidspunkt hadde bryggeriet også tilknyttet en mineralvannsfabrikk. Etter å ha vært først med bayerøl, ble Schreiner også en pionér innen brygging av bokkøl.
Etter grunnleggerens død i 1848 overtok hustruen Cecilie Schreiner (født Oeding), som etter sin død i 1866 ble avløst av sønnene Christian Ludvig Schreiner d.y. og Hilmar Schreiner. De var utdannet innen henholdsvis handel og bryggeri, og drev bryggeriet frem til forretningene deres gikk konkurs i de økonomiske nedgangstidene i 1870-årene. Bryggeriet ble kjøpt av handelshusene Jenssen & Co. og N. Jenssen & Sønner og Schreiners tidligere prokurist, Jacob Gerhard Matzow. Anton Mathias Jenssen ble hovedaksjonær og Matzow disponent i aksjeselskapet, som i 1883 tok navnet Trondhjems Bryggeri. Jenssens sønn, Harald Jenssen, var bryggerimester frem til han ble eneeier. I 1918 ble Trondhjems Bryggeri kjøpt opp av Aktiebryggeriet i Trondhjem, som var blitt etablert i 1899.
Rapid application development
Rapid application development (RAD, direkte oversatt: rask applikasjonsutvikling) er både et navn på alternativer til vannfallmodellen innen programvareutvikling og navnet på James Martin's tilnærmelse til rask utvikling. RAD legger mindre vekt på planlegging, og mer vekt på utvikling, mens vannfallmodellen legger vekt på rigoriøs spesifikasjon og planlegging.
RAD bruker prototyper i tillegg til, og endog i stedet for kravspesifikasjon. Gjennom en fleksibel prosess kan programvaren tilpasses situasjonen tilpasses i stedet for rigid definerte spesifikasjoner og planer fra starten. RAD er spesielt egnet til utvikling av brukergrensesnitt, og verktøy til bygging av grafiske brukergrensesnitt er ofte kalt rapid application development verktøy.
Tri Bourne
Tri Bourne (født 20. juni 1989) er en amerikansk sandvolleyballspiller.
Den kumeiske sibylle
Den kymeiske sibylle eller Cumae-sibyllen er en av de ti sibyller nevnt av Marcus Terentius Varro. Hun skal ha vært en profeterende prestinne som skal ha kommet fra Babylon på 500-tallet f.Kr. for å forestå orakelet i Cumae i nærheten av Napoli.
I gresk mytologi sang hun menns skjebner og skrev på eiketreets blader. Vergil beskriver henne i Æneiden som Æneas' ledsager under nedstigningen til Hades, noe som sikret henne romersk legendestatus. Vergil beskriver henne som bosatt i en diger hule i åssiden, med hundre innganger og ganger der lyden av sibyllens ord ga ekko.
Tri Bourne
Han representerte USA under Sommer-OL 2020 i Tokyo, hvor han ble utslått i åttendedelsfinalen.
Den kumeiske sibylle
I 1932 oppdaget den italiensk arkeologen Amedeo Maiuri, kjent for sine utgravninger av Pompeii, hulen i Cumae som han mente sibyllen hadde holdt til i. Andre arkeologer har foreslått et tunnelkompleks nær Baiae som en mulighet. Stedet stemmer bedre med beretningen i Æneiden om Æneas' nedstigning til underverdenen, med nærhet til den flegreiske sletten og et oppvarmet, underjordisk elveløp som kunne representere elven Styx.
I Ovids Metamorfoser skildres sibyllen som en dødelig som fikk evig liv da Apollon tilbød å oppfylle hennes ønske i bytte mot hennes jomfrudom. Hun tok en håndfull sand og ba for like mange leveår som det var sandkorn, men avviste deretter å holde sin del av avtalen og visnet bort. I tillegg hadde hun glemt å be guden gi seg evig ungdom. Til sist var hun så liten at hun ble oppbevart i en krukke, og som Ovids Ekho var bare stemmen tilbake av henne.
Denne historien er det Trimalchio henspiller på i Petrons roman Satyricon. Den forteller at han i sin ungdomstid i Cumae hadde hørt gutter spørre sibyllen, som hang i en glassflaske: Σίβυλλα, τί θέλεις (gresk: «Sibylle, hva vil du?») som en gang Apollo hadde spurt henne, og hun svarte: ἀποθανεῖν θέλω («Dø vil jeg»).
En sibylle som var i besittelse av ni bøker med profetier, de såkalte sibyllinske bøker, tilbød Tarquinius Priscus (ifølge Varro), eller Tarquinius Superbus (ifølge Plinius og Aulus Gellius), å kjøpe disse. Prisen var så avskrekkende høy at kongen avslo handelen. Hun brente da tre av bøkene og tilbød ham de resterende - til samme pris. Tarquinius avslo nok en gang - sibyllen brente tre bøker til - og tilbød kongen de gjenværende til full pris. Nå slo Tarquinius til, sikret seg de tre siste bøkene til prisen han kunne fått alle ni for, og anbragte dem under takhvelvet i Jupiters tempel på Kapitol. Historien fortelles i Varros tapte verker, som siteres i Lactantius' Institutiones Divinae (I: 6) og av Origenes.
Ulike navn på sibyller er kjent: Pausanias og Lactantius nevner Herofilí. I Æneiden heter hun Deifobe, datter av Glaucus, mens Amaltheia, Demofilí eller Taraxandra nevnes i andre kilder.
Sibyllen i Cumae nevnes blant annet i Vergils verker (Ekloger og Æneiden) og i Petrons (Satyricon), hos Maurus Servius Honoratius som Deiphobe; i senere litteratur er hun med blant annet i Christine de Pizans Le Livre du Chemin de longue estude.
I kunsten finner man Sibyllen av Cumae malt av Michelangelo i taket på det sixtinske kapell, og malt av Rafael i Bramantes kirke Santa Maria della Pace i Roma; i Capella Nuova i katedralen i Orvieto, på Gentalteret, - og i en mosaikk i Sienas domkirke, med en referanse til Piso som hadde nevnt henne i sine annaler. Den ledsagende latinske tekst lyder:
Ingeborg Kirstine Reichwein
Hun var datter av offiser Nicolai Frederik Reichwein og hustru Søster Christiansdatter Scavenius (1699 –1738). Hun hadde magister F.C. Eilschow som lærer, og holdt syv år gammel, annen juledag 1743, offentlig talen «Nogle Betragtninger over Jesu Christi Fødsel, fremførte i en offentlig Tale den anden Juule-Dag 1743», senere utgitt i København på fransk og dansk som «Reflexions sur la naissance de Jesus Christ prononcées en forme d'harangue dans une illustre assmblée le second jour de noel, »
Mona Hassanein
Mona Hassanein (født 11. november 1985) er en egyptisk fekter som fekter i kårdeklassen. Hun representerte Egypt under Sommer-OL 2012 i London, der hun ble utslått i første runde.
Ingeborg Kirstine Reichwein
Den 15. januar 1755 ble hun gift i Christiansborg slottskirke med kammerherre og senere generalmajor Valentin Vilhelm Hartvig Huitfeldt til Ellinggaard (1719–1792). Hun døde på Ramberg på Jeløya, og ble begravet på Moss kirkegård.
Alpint under Vinter-OL 2014 – Slalåm kvinner
Kvinnenes slalåm under Vinter-OL 2014 ble avholdt i skianleggene i Roza Khutor den 21. februar 2014.
Resultater
Første omgang ble avholdt klokken 16:45 og andre omgang klokken 20:15 lokal tid.
Konkylie
En konkylie er et tomt bløtdyrskall etter et marint bløtdyr, som oftest havsnegler i familien Strombidae (egentlige konkyliesnegler), men opprinnelig ble alle skall etter bløtdyr kalt konkylier. Dette er tropiske snegler som finnes i vestindiske farvann. Skallene er populære samleobjekter, som noen steder også har blitt brukt som betalingsmiddel. De karakteristiske skallene er spiralsnodd og forsynt med tapper og pigger. Det er bygget opp av flere lag. På innsiden ligger det et lag av perlemor, i midten et lag med en kalklignende substans, og ytterst et beskyttende lag som kan være fargerikt. Studier av skallene kalles konkologi.
Cáterin Bravo
Cáterin Bravo Aránguiz (født 28. desember 1978 i Halle an der Saale i Tyskland) er en chilensk fekter som fekter i kårdeklassen. Hun representerte Chile under Sommer-OL 2012 i London, der hun ble utslått i første runde.
Månens atmosfære
Månens atmosfære er så tynn at månen i de fleste tilfeller betrakts som atmosfæreløs. Atmosfæren har en så lav tetthet at de forskjellige molekylene praktisk talt ikke reagerer med hverandre, men i stedet beveger seg i små hoper over månens overflate. Derfor gir det mer mening å sammenligne månens atmosfære med jordens eksosfære, hvor molekylene kan oppnå tilstrekkelig hastighet til å unnslippe jordens gravitasjon. Månens atmosfære har et trykk på 3×10−10 Pa mot jordens 1,013.25 hPa.
Sammensetning
Månens atmosfære har blitt analysert med spektroskopi hvor man fant natrium og kalium og Lunar Prospectors alfapartikkel-spektrometer fant isotopene radon-222 og polonium-210. Detektoren ble også oppstilt av Apollo-astronautene, og de fanget opp helium-4, argon-40, oksygen, metan, nitrogengass, karbonmonoksid og karbondioksid.
Det er mest argon og helium i månens atmosfære, med henholdsvis 40,000 og NaN molekyler per cm³.
Atmosfærens dannelse
Spesielt radon-222 og polonium-210 kommer fra radioaktivt henfall av uran-238 i månens skorpe og mantel. Bombardement av mikrometeoroider, solvinden og sollys bidrar også til atmosfæren ved å rive løs atomer fra månens overflate. Siden månen har en unnslipningshastighet på 1,62 km/s «fordamper» atmosfæren hele tiden, dessuten blir atmosfæren også «blåst bort» av solvinden. Derfor vil månens atmosfære raskt forsvinne uten konstant gjendannelse.
Álvaro Morais Filho
Álvaro Morais Filho (født 27. november 1990) er en brasiliansk sandvolleyballspiller.
Han representerte Brasil under Sommer-OL 2020 i Tokyo, hvor han ble utslått i kvartfinalen.
Monika Fagerholm
Monika Kristina Fagerholm (født 26. februar 1961 i Helsingfors), er en finlandssvensk forfatter, bosatt i Ekenäs. Hun har studert psykologi og litteratur ved Helsingfors universitet, og tok bachelor-graden i samfunnsvitenskap i 1987.
Fagerholm debuterte i 1987 med Sham, og fikk sitt store gjennombrudd med romanen Underbara kvinnor vid vatten i 1994. Romanen ble nominert til Finlandiaprisen i Finland i 1994, Augustprisen i Sverige 1995, den europeiske Aristeion-prisen i 1996, samt International IMPAC Dublin Literary Award i 1998 og fikk Runebergsprisen i 1994. Boken ble filmatisert av Claes Olsson, og filmen hadde premiere i 1998.
Hun ble nominert til Nordisk råds litteraturpris fra Finland i 1999 for Diva, og hun fikk prisen i 2020 for Vem dödade bambi?.
Hun sitter i juryen for Dagens Nyheters kulturpris.
Ole Peder Giæver
Ole Peder Giæver (født 1980) er en norsk journalist og forfatter. Han er kjent for utgivelsen av rollespillet Itras By sammen med Martin Bull Gudmundsen på Kolofon forlag.
I 2014 ga han ut boken Leseløve om Rollespill sammen med Matthijs Holter, på Cappelen Damm Forlag
Varstu kommune
Varstu kommune er en tidligere landkommune i Võru fylke i Estland. Kommunen lå sør i fylket og administrasjonssenteret var Varstu. Kommunen hadde cirka 1 250 innbyggere og et areal på om lag 171 km². Folketallet var klart fallende.
Det største tettstedet var Varstu med ca 150 innbyggere. Ellers finner vi her landsbyen Vastse-Roosa med fine og gost bevarte vannmøller og før-industrienne mekaniske anlegg langs elva Vaidva. Langs grensen til Latvia litt lengre sørøst i kommunen ligger landsbyen og landskapet Paganamaa – et utilgjengelig skogslandskap som i to hundre år har gitt tilflukt for hestetyver, grensesmuglere og de anti-kommunistiske Skogbrødrene etter andre verdenskrig. Navnet har landskapet her fått etter de mange myrer (soo), sumper og grytehullsjøer som folk trodde Djevelen hadde laget.
Dette er en av kommunene i sør som kunstneren Viive Kuks (1951–) har malt mye fra.
Badende gutter
Badende gutter (latvisk: Peldētāji zēni) er et maleri fra 1900 av den kurlandskfødte kunstner Jānis Valters (senere Johann Walter-Kurau).
Bildet forestiller tre gutter ved badestranden i solskinn. Valters malte adskillige bilder med lignende motiv i perioden 1900–1926.
Maleriet tilhører Latvias nasjonale kunstmuseum i Riga.
Ilja Lesjukov
Ilja Lesjukov (født 27. desember 1995) er en russisk sandvolleyballspiller.
Han representerte ROC under Sommer-OL 2020 i Tokyo, hvor han ble utslått i kvartfinalen.
Eaconomy
Eaconomy er et amerikansk nettverksselskap etablert i 2019 av Hassan Mahmoud.
Mahmoud ble oppgitt å være en av eierne av selskapet Silverstar Live som i 2021 inngikk forlik med Commodity Futures Trading Commission. Selskapets grunnlegger David Wayne Mayer måtte da betale 15,6 millioner dollar i erstatning etter å ha drevet Silverstar Live som en ulovlig og bedragersk valutabørs. Mahmoud måtte i samme forlik betale en bot på 75,000 dollar.
I likhet med Silverstar Live tilbyr Eaconomy en plattform for valutahandel der investorene forespeiles stor avkastning på innskutte midler, i tillegg til at de belønnes for å verve nye deltakere i en hierarkisk struktur.
Ved lansering av selskapet var Sal Leto titulert som Vice President of Operations, han var før dette sentral i utbredelsen av OneCoin i USA. Han forlot imidlertid selskapet og satset på sitt eget konsept som han kalte Auvoria Prime. Eaconomy tok da ut sivilt søksmål mot Leto og Auvoria Prime, men droppet senere dette.
Eaconomy ble i februar 2023 lansert i Norge. Tre måneder senere ble det fra finansmyndighetene i Québec utstedt en offisiell advarsel mot selskapet fordi det ikke har lisens til å tilby investeringstjenester. Samme år gikk Eaconomys toppselger Ali Saleh til sivilt søksmål mot selskapet.
Kina under VM i svømmesport 2015
Kina deltok under VM i svømmesport 2015 i Kazan i Russland fra 24. juli til 9. august 2015.
Noah Akwu
Noah Akwu er en nigeriansk friidrettsutøver, som konkurrerer i sprintløp. Han representerte Nigeria under Sommer-OL 2012, der han ble utslått i de innledende rundene på 200 meter.
DK Leiret
DK Leiret (stiftet 2018) er et seniorlag for menn i fotball fra Elverum som spiller sine hjemmekamper på Elverum Stadion.
Såerle
Såerle (Motacilla flava thunbergi) er en underart av gulerle. Den hekker i nordlige Skandinavia og Sibir og overvintrer i Øst-Afrika, Sør-Asia og Sørøst-Asia
Mildrid
Mildrid er et nordisk kvinnenavn med gammelengelsk opprinnelse. Den engelske formen av navnet er Mildred.
Mildrid har norsk navnedag 13. juli, etter dødsdagen til den helligkårede Mildred av Thanet.
Etymologi
Mildrid er en nyere form av Mildríðr, som var den norrøne formen av det gammelengelske navnet Mildþryð. Navnet er sammensatt av gammelengelske mild, «mild», og anglosaksiske þrýð, «styrke».
Utbredelse
Mildrith var et vanlig navn i England på 600- og 700-tallet.
Mildríðr er kjent brukt i Norge fra 1335. Mildrid er kjent brukt i Sverige fra 1873.
Kjente personer med navnet
Personene i listen er ordnet kronologisk etter fødselsår.
Fort Davis
Fort Davis er et tettsted i Jeff Davis County i Texas i USA. Ved folketellingen i 2010 hadde tettstedet 1 201 innbyggere. Fort Davis ligger vest i delstaten Texas, nær grensen til Mexico.
General Francisco Javier Mina internasjonale lufthavn
General Francisco Javier Mina internasjonale   er en internasjonal flyplass i Tampico, Tamaulipas, Mexico. Den er oppkalt etter general Francisco Javier Mina, en leder i Mexicos uavhengighetskrig. Den betjener nasjonal og internasjonal flytrafikk i storbyområdet Tampico, Ciudad Madero og Altamira.
Den håndterte  688 893 passasjerer i 2014, og 763 744 passasjerer i 2015.
Julius Thole
Julius Thole (født 17. mai 1997) er en tysk sandvolleyballspiller.
Vastseliina kommune
Vastseliina kommune er en tidligere landkommune i Võru fylke i Estland, langs grensen til Russland. Kommunen lå sørøst i fylket og administrasjonssenteret var Vastseliina. Kommunen hadde cirka 2 200 innbyggere og et areal på om lag 223 km². Folketallet var økende.
Julius Thole
Han representerte Tyskland under Sommer-OL 2020 i Tokyo, hvor han ble utslått i kvartfinalen.
Vastseliina kommune
Det største tettstedet var Vastseliina alevik med 715 innbyggere.
Kommunen er en del av landskapet Setumaa, med russisk-ortodoks estisk-talende befolkning. Allerede på 1300-tallet anla de russiske prinsene av Pskov en grensefestning i den eldgamle landsbyen Izborsk (estisk: Irboska), øst i Setumaa. Den tyske biskopen av Tartu anla en tilsvarende festning i Vastseliina, vest i Setumaa-landskapet.
Olympisk gullmedaljevinner i bryting (1924), Eduard Pütsep, ble født i landsbyen Vastseliina.
Pike i folkedrakt
Pike i folkedrakt (latvisk: Meitene tautas tērpā) er et maleri fra 1930 av den latviske maleren Jānis Tīdemanis. Bildet forestiller en ung pike med fletter i en stilisert folkedrakt med sterke farver på mørk bakgrunn.
Maleriet tilhører Latvias nasjonale kunstmuseum i Riga.
Ine Saxvik
Ine (Linn-Camilla) Saxvik (født 13. februar 1977, død 11. juni 2007) var en norsk politiker og organisasjonskvinne. Hun kom fra Fredrikstad. Saxvik var leder i Norsk Studentunion 2001–2002, generalsekretær i Unge Høyre 2002–2003 og byrådssekretær for Oslos byråd for velferd og sosiale tjenester Torger Ødegaard i 2003. Ine Saxvik arbeidet senere i kommunikasjonsbyrået JKL og som informasjonsrådgiver i bistandsorganisasjonen Plan Norge.
Dalton Trumbo
James Dalton Trumbo, født 9. desember 1905 i Montrose, Colorado, død 10. september 1976 i Los Angeles, California, var en amerikansk manusforfatter, forfatter og filmregissør.
Filmer i utvalg
(manus)
Susie Scanlan
Susie Scanlan (født 4. juni 1990) er en amerikansk fekter som fekter i kårdeklassen. Hun representerte USA under Sommer-OL 2012 i London, der hun ble utslått i første runde. Hun tok senere bronsemedalje i lagkonkurransen.
25. serierunde i OBOS-ligaen 2023
Alle kampene i '''25. serierunde i OBOS-ligaen 2023''' spilles søndag 1. oktober.
Clemens Wickler
Clemens Wickler (født 28. april 1995) er en tysk sandvolleyballspiller.
Han representerte Tyskland under Sommer-OL 2020 i Tokyo, hvor han ble utslått i kvartfinalen.
Somalistruts
Somalistruts (Struthio molybdophanes) er en stor ikke-flygende strutsefugl som er endemisk for Afrika, et område som inkluderer det sørlige og sørøstre Etiopia, Djibouti, Somalia og videre sørover til det nordlige og østre Kenya. Arten er monotypisk og ble fram til 2014 regnet som en underart av slettestruts (S. camelus), som den i all hovedsak skiller seg fra gjennom forskjeller i fjærdrakten.
Inndeling
Inndelingen følger HBW Alive og er i henhold til del Hoyo et al. (2016). Navn på artene følger Norsk navnekomité for fugl og er i henhold til Syvertsen et al. (2008, 2017).
Polynesiahonningeter
Underarter
Det er beskrevet tre underarter av polynesiahonningeter :
Ove Ansteinsson
Ove Arthur Ansteinsson (født 1884 i Risør og oppvokst i Vallset og Hamar, død 1942) var en norsk journalist og forfatter.
Ansteinsson debuterte som forfatter med en samling friske småfortellinger, Hedemarksfolk, i 1909, men allerede i 1901 fikk han sine første noveller publisert i Oplandenes avis. Han var redaktør for avisa Akershus, Lillestrøm (1915-1919) og Østerdalens Avis, Elverum (1919-1922)
Blant øvrige verker kan nevnes: Ener Tuve (1910), Broder Nikolai og to andre (1911), Svartskogen (1913), Smaahistorier (1914), Plankegjærdet (1921), Hu Dagmar (1925), Gullfjellet (1927) og Broder Nicolai (1935). Den svenske filmen Spøkelset på Bragehus (1936) er basert på hans skuespill Hansen (1928).
1. divisjon volleyball for kvinner 2023/24
ToppVolley Norge er satt inn som det 11. laget i serien. ToppVolley Norge spiller kun hjemmekamper mot alle lagene i divisjonen, og skal tas ut av tabellen før sluttresultatet settes. De øvrige lagenes kamper mot ToppVolley Norge gir tellende poeng.
Lag som ender på 1. plass i serien rykker direkte opp til Mizunoligaen, mens lag nr. 2 og 3 spiller kvalifisering mot lag nr. 7 fra Mizunoligaen. De 2 dårligste lagene i hver klasse rykker ned til 2.divisjon.
Sesongen starter oktober 2023.
Jens Aasen
Jens Nicolay Aasen (1902–1985) var en norsk friidrettsutøver fra Trondheim som representerte Jarlen og SK Rapp.
Indias ambassade i Oslo
Indias ambassade i Oslo er Republikken Indias diplomatiske representasjon i Norge, i Niels Juels gate 30. I tillegg har India honorære konsulater i Bergen og Trondheim.
Jens Aasen
Han vant ett NM-gull, fire NM-sølv og en NM-bronse på 110 meter hekk, 400 meter hekk og femkamp i perioden 1923–1927.
Slaget ved Restigouche
Slaget ved Restigouche var et sjøslag som ble utkjempet under den franske og indianske krigen på Restigouche River mellom britiske Royal Navy og en liten flotilje av franske marinefartøy. De franske fartøyene ble sendt for å støtte Ny-Frankrike etter at Quebec falt. Forsyninger var særdeles viktige fordi Frankrike styrte koloniene sine slik at de var helt avhengige av produkter og varer fra hjemlandet. Tapet i slaget ved Restigouche gjorde at forsyningene ikke kom frem til soldatene og markerte slutten på det franske forsøket på å holde på koloniene sine i Nord-Amerika.
Jens Aasen
Aasen ble rangert som nummer 802 på listen over de 1000 beste idrettsutøverne i Trøndelag på avisa Nidaros sin kåring i 2020.
Meißnischen Fürstengroschen
Meißnischen Fürstengroschen eller Fürstengroschen er benevnelsen på to typer mynter i middelalderen:
Abernathy
Abernathy er en by som ligger nord i delstaten Texas i USA. Ved folkeopptellingen i 2010 hadde byen 2 805 innbyggere.
Søre Smedhamran
Søre Smedhamran (historisk også Søre Hammaren) er et fjell i Rondane i Dovre kommune i Innlandet. Det ligger nord for Storsmeden, og danner ei egg mellom Smedbotn i øst og Langholet i vest. Fjellet har en høyde på 1 922 meter over havet og er den høyeste av Smedhamran. Langs egga ligger også flere mindre toppunkter, med primærfaktor under 50 meter.
Frankston (Texas)
Frankston er en by i Anderson County i Texas i USA. Folketallet var på 1 229 ved folketellingen i 2010. Frankston ble oppkalt etter Frankie Miller, en ung kvinne som donerte land for byens sentrale park.
En jernbanelinje trafikkert av Southern Pacific Railroad (opprinnelig anlagt og drevet av Texas & New Orleans Railroad) betjente Frankston fra 1902 til inn på 1980-tallet.
VH1 Storytellers (Ringo Starr)
VH1 Storytellers med Ringo Starr er den 23. versjonen av konseptet VH1 Storytellers, et TV-show der forskjellige musikerer synger og forteller om sangene sine. Starr er den eneste av medlemmene av The Beatles som har laget en VH1 Storytellers.
Edgars Točs
Edgars Točs (født 29. november 1988) er en latvisk sandvolleyballspiller.
Han representerte Latvia under Sommer-OL 2020 i Tokyo, hvor han ble nummer 4.
Nicolai Christian Friis
Nicolai Christian Friis (født 1. februar 1712 i Molde, død 22. mai 1777 i Bergen ) var en norsk teolog. Han gikk ut av latinskolen i Trondheim 1731, ble cand.theol. ved Københavns Universitet 1736, residerende kapellan i Alstahaug 1737, og sokneprest i Bodø 1744 – med Bodin kirke som hovedkirke og residenssted.
Erling Thronæs
Erling Thronæs (1907–1995) var en norsk friidrettsutøver som representerte SK Freidig.
Nicolai Christian Friis
Han var sønn av tollkontrollør i Molde Christian Friis, som i 1717 ble toller i Lillefosen, og familien flyttet dit.
Erling Thronæs
Han vant ett NM-gull, to NM-sølv og to NM-bronse i spyd i perioden 1926–1936.
Thronæs ble rangert som nummer 812 på listen over de 1000 beste idrettsutøverne i Trøndelag på avisa Nidaros sin kåring i 2020.
Nicolai Christian Friis
Titulær biskop
I 1745 fikk han tittelen konsistorialassessor, det vil si medlem av misjonskonsistoriet. I 1748 meldte han sin interesse for bispesetet i Trondheim, som da var blitt ledig. Den selvstendige makt han hadde samlet seg gjennom misjonskollegiet – og posisjonen som assessor – gjorde vel at han syntes en slik forfremmelse hadde vært passende. Han ble ikke utnevnt til embetet, men i 1754 betalte han 8 000 riksdaler til kongen for retten til en bispetittel. Hverken før eller etter reformasjonen har utnevnelse av titulærbiskoper vært uvanlig – i Norden er nok dikteren, presten, historikeren, skole- og kirkefornyeren N. F. S. Grundtvig det mest kjente eksempel på en titulærbiskop, utnevnt et århundre senere av kongen. Det kan muligens innvendes at sistnevnte dikter fortjente en slik heder bedre – og at han heller ikke betalte en stor formue for å bli utnevnt.
En slik bispetittel var noe man fikk brev på, dog ingen særskilt bispevigsel. Men på denne måten fikk Nord-Norge to biskoper i konkurranseforhold – én offisiell i Trondheim med vanlig kirkelig tilsynsansvar, og én i Bodin prestegård med ansvar for inntekter av og utgifter med kirker og kirkegods, samt med åndelig og økonomisk ansvar for misjonen i nord.
Sogneprest i Bodin
Friis engasjerte seg sterkt i kirkebyggingen i distriktet. Blant annet hadde han en stab av håndverkere ved sin prestegård i Bodin. Kirkene ble kjennetegnet med liggende trepaneler malt med rød tranmaling. De var korskirker med løkformet spir på takrytteren over krysset. Friis utviser stor iver i byggingen når de skal bygges en ny kirke på Rørstad. Allmuen blir pålagt å betale for byggematerialer, noe de mener seg ikke å være i stand til. De er også blitt pålagt pliktarbeid. Lensmannen Hans Mansen Movik får i oppgave å bordkle halve kirken. Dette ble imidlertid ikke utført, dermed ser Friis seg nødt til å leie inn folk til å gjøre arbeidet. Friis stevner Movik for retten for unnlatelsen, slik at han skal betale beløpet for dette arbeidet. Saken kom opp flere ganger, men Movik ble til slutt frikjent.
Senere liv
Friis ble etter hvert anklaget for misligholdelse av misjonskassen. Som følge av en innberetning biskop Gunnerus sendte i 1769, avtalte Friis året etter å betale 16 000 daler til Misjonsfondet for å unngå ettersyn med sin forpaktning av kirkenes fisketiende, en ordning som ble godkjent ved reskript av 25. mars 1771. Han utgav samme år trykksaken Illustration til Bispevisitatserne i Nordland og Finmarken, «hvori han udlader sin Harme mod Biskop Gunnerus i lavt liggende Beskyldninger». I 1771 ble Friis videre utnevnt til sokneprest i Korskirken i Bergen, et embete han bestyrte gjennom vikar til han fikk pensjon i 1774.
Det kan sies at mange nybygde eller reparerte kirker og mye kirkeutsmykning i nord skyldtes hans virksomhet som «Missions Vicarius» og kasserer. Det er derimot ikke rapportert mye om hans omsorg for allmuen eller hans misjonsvirksomhet blant samene.
Yeung Chui Ling
Yeung Chui Ling (født 17. september 1982) er en hongkongkinesisk fekter som fekter i kårdeklassen. Hun representerte Hongkong under Sommer-OL 2012 i London, der hun ble utslått i første runde.
Sigbjørn Obstfelders vei (Oslo)
Sigbjørn Obstfelders vei (1–23, 2–38) er en vei på Midtstuen i bydel Vestre Aker i Oslo. Den går som blindvei nordøstover fra Ankerveien og ender i en snuplass vest for Midtstubekken (Styggedalsbekken) og sør for Holmenkollbanen. Det er imidlertid gangveiforbindelse videre nordover til Midtstuen stasjon og forbi.
Veien fikk navn etter dikteren Sigbjørn Obstfelder i 1968. Den har småhusbebyggelse fra 1960-årene.
Junior-VM i ishockey 2019
Junior-VM i ishockey 2018 ble arrangert i Vancouver og Victoria i Canada fra 26. desember 2018 til 5. januar 2019.
Larry (katt)
Larry er katten som i dag gjør tjeneste som Chief Mouser to the Cabinet Office, med tjenestested Downing Street 10.
Football League 3. divisjon sør 1936–1937
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Larry (katt)
Kilder i statsministerboligen beskriver Larry som en «god rottejeger» med «utpreget jaktinstinkt».
Raskt etter tiltredelsen i Downing Street oppsto en historie i britiske medier, som påsto at Larrys opprinnelige eier hadde startet en aksjon for å finne ham igjen. Denne saken har siden vist seg å være en avisand, og at hverken noen tidligere eier eller aksjon finnes.
I februar 2011 verserte det rykter om at anonyme kilder motarbeidet Larry med påstander om at det finnes «uttalt manglende jaktinstinkter». Disse påstandene blir imidlertid avvist av en seniorrådgiver ved Statsministerens kontor, som fortalte at det på dette tidspunktet var for tidlig å vurdere saken ettersom Larry ennå ikke var blitt presentert for sine hovedarbeidsområder av frykt for at han ville stikke av.
Mediefokuset rundt Larry har ført til en øket interesse for å adoptere hjemløse katter, og Battersea Dogs and Cats home, dyreherberget hvor Larry bodde, omplasserte 15% flere katter året etter at Larry flyttet inn i Downing Street. Larry har blitt beæret med en blå plakett som er oppslått ved dette dyreherberget.
Larrys bedrifter og betraktninger rundt livet i statsministerboligen har blitt tema for en ukentlig tegneserie i den britiske avisen The Sunday Express, skapt av tegneserietegneren Ted Harrison.
Senior-EM i sjakk 2018
Senior-EM i sjakk 2018 ble arrangert i Drammen i Norge fra 3. til 13. august 2018.
Resultater 50+ (åpen klasse)
Noen andre norske plasseringer: Richard Bjerke (8), Roar Elseth (10), Svein Rishovd (12) og Terje Eriksen (13).
Resultater 65+ åpen klasse
Noen norske plasseringer: Leif Øgaard (7), Ole Christian Moen (11), Ole Smeby (27), Vidar Taksrud (36), Tor Arne Hauge (37), Peter Ilyes (38), Oddvar Solli (39) og Kjetil Strand (41).
Eredivisie 2019–2020
Eredivisie 2019–2020 var den 64. sesongen i Eredivisie. Regjerende mester var Ajax, og de nyopprykkede lagene er FC Twente, RKC Waalwijk og Sparta Rotterdam. Sesongen begynte den 2. august 2019 og ble satt på vent 12. mars 2020 som følge av Koronavirusepidemien. Den 24. april 2020 ble sesongen avbrutt og det ble bestemt at sesongen endte uten ligamester, i tillegg rykket ingen lag ned eller opp. Neste års deltakere til UEFA Champions League og UEFA Europa League ble bestemt ut fra ligaplasseringene den 8. mars 2020.
Kadokawa
Kadokawa er et datterselskap til Kadokawa Dwango. Selskapet samler flere andre mindre selskap som fungerer som forlag, som da gir ut bøker, manga, visuelle romaner, film, anime og digitalt innhold.
Lille Lilli-Ann fra Lillesand
«Lille Lilli-Ann fra Lillesand» er en norsk sang. Melodien ble skrevet av Andreas Berg og teksten ble skrevet av Juul Hansen. Den var ett av bidragene til Melodi Grand Prix 1960, den norske uttagingen til Eurovision Song Contest 1960 i London i Storbritannia.
Sangen ble framført på norsk av Inger Jacobsen i semifinalen og endte på en fjerdeplass med 28 poeng. I finalen ble den framført på norsk av Egil Ellingsen og endte på en femteplass med 64 poeng.
1. divisjon volleyball for menn 2023/24
1. divisjon volleyball for menn 2023–24 er det nest øverste nivået i volleyball i Norge for menn sesongen 2023-24 og spilles som en landsdekkende serie med 10 lag, hvor lagene skal spille hjemme- og bortekamper mot hverandre.
ToppVolley Norge er satt inn som det 11. laget i serien. ToppVolley Norge spiller kun hjemmekamper mot alle lagene i divisjonen, og skal tas ut av tabellen før sluttresultatet settes. De øvrige lagenes kamper mot ToppVolley Norge gir tellende poeng.
Lag som ender på 1. plass i serien rykker direkte opp til Mizunoligaen, mens lag nr. 2 og 3 spiller kvalifisering mot lag nr. 7 fra Mizunoligaen. De 2 dårligste lagene i hver klasse rykker ned til 2.divisjon.
Sesongen starter oktober 2023.
Alf Neuenkirchen
Alf Neuenkirchen (1922–2008) var en norsk friidrettsutøver som representerte SK Falken.
Han vant ett NM-sølv og åtte NM-bronse i landeveisløp og maraton i perioden 1953–1960.
Neuenkirchen ble rangert som nummer 954 på listen over de 1000 beste idrettsutøverne i Trøndelag på avisa Nidaros sin kåring i 2020.
Nesheimvassdraget
Vassdraget ble i 1993 vernet mot kraftutbygging gjennom Verneplan IV for vassdrag.
== Elveløp ==
Likourgos-Stefanos Tsakonas
Lykourgos-Stefanos Tsakonas (gresk: Λυκούργος-Στέφανος Τσάκωνας; født 8. mars 1990) er en gresk friidrettsutøver, som konkurrerer i sprintløp. Han representerte Hellas under Sommer-OL 2012, der han ble utslått i semifinalen på 200 meter.
Julia Sude
Julia Sude (født 2. september 1987) er en tysk sandvolleyballspiller.
16. serierunde i Tippeligaen 2016
16. serierunde i Tippeligaen 2016 starter søndag 17. juli klokken 18:00
Kampfakta
'''Søndag 17. juli 2016'''
<div id="Sarpsborg 08 v Lillestrøm">
<div id="Vålerenga v Sogndal">
<div id="Strømsgodset v Tromsø">
<div id="Stabæk v Brann">
<div id="Bodø/Glimt v Odd">
Doktor Baches vei (Oslo)
Doktor Baches vei (1, 2-4) er en vei på Lilleaker i bydel Ullern i Oslo. Den går fra Jonas Dahls vei til Ullernchausseen.
Veien fikk navn i 1962 etter doktor Rolf Bache (1891– 1944), som var lege i området og ble skutt av tyskerne under krigen.